Rossiyadagi yangi Vostochniy kosmodromidan "Soyuz-2.1a" raketa-tashuvchisining parvozi 1 kunga qoldirilishi bo‘yicha qaror oxirgi daqiqada qabul qilingan. Bu haqda TASS agentligi kosmik sohadagi manbasiga asoslanib xabar tarqatgan. Raketa orbitaga "Lomonosov", "Aist-2D" koinot qurilmalari va SamSat-218 nanoyo‘ldoshini olib chiqishi kerak edi. Bu parvoz kosmodromdan amalga oshiriladigan ilk parvoz bo‘lib, u 27 aprel Moskva vaqti bilan soat 05:01 ga (Toshkent vaqti bilan 07:01) belgilangan edi. «Roskosmos»dagilar parvozning kechiktirilishi sababini ma’lum qilishmagan. Oxirgi ma’lumotlarga ko‘ra, raketa parvozi 28 aprel kuni Moskva vaqti bilan soat 5.01da amalga oshiriladi.